সব সময় একা থাকতে ইচ্ছে করে না । তাই আত্মীয় পরিজন , বন্ধুবান্ধবের সান্নিধ্য পেতে ইচ্ছে করে । সুখ দুঃখ ,সমস্যা গুলো শেয়ার করে মন হালকা হয় । মনের ভার কিছুটা হলে ও লাঘব হয় । তবে দু’একজন ছাড়া সবার সঙ্গে সব কথা মনে খুলে বলা যায় না । এই বিশেষ দু’একজনের সঙ্গে বিশ্বাস , আস্থা এবং বোঝাপড়ার বিষয়গুলো সম্পর্কের বন্ধন হিসাবে কাজ করে । মনুষ্য জীবনে হাসি কান্না থাকবেই । মানুষ তো জড় পদার্থ না । কষ্টের মুহূর্তে বিশেষ মানুষ গুলোর কাধেঁ মাথা রেখে দু’ফোঁটা অশ্রু ফেলতে পাড়া ও জীবনের অনেক পাওয়া মনে হয় । এটা নিশ্চয়ই কোনো দুর্বল মানুষের পরিচয় না । পৃথিবীতে নিশ্চয় এমন মানুষ খুঁজে পাওয়া যাবে না যে একটু ভাবাবেগে আক্রান্ত হবে না ।প্রিয় মানুষদের একটু মনোযোগ , ভালোবাসা পাওয়ার আকাঙ্ক্ষা থাকবে না । একটু ছেলে মানুষি করবে না । কিন্তু তাই বলে এই বিচারে সে কি একজন ব্যক্তিত্বহীন বা ইমম্যাচিউর ।